Նոյեմբերի 23-ին Սոչիում տեղի ունեցավ Սիրիայի հակամարտության կարգավորման հարցով Ռուսաստանի, Իրանի եւ Թուրքիայի նախագահների եռակողմ հանդիպումը: Ավելի վաղ՝ նոյեմբերի 21-ին, Սիրիայի նախագահ Բաշար Ասադն էր այցելել Սոչի: Նոյեմբերի 20-ին ՎլադիմիրՊուտինի հեռախոսազրույց ունեցավ Քաթարի էմիր Թամիմ բին Համադ Ալ Թանիի հետ, իսկ արտգործնախարարի տեղակալ Միխայիլ Բոգդանովը հանդիպեց ԱՄԷ թագաժառանգ Աբու Դաբիի Մուհամմեդ Ալ Նահայանին: Նոյեմբերի 21-ին Ռուսաստանի նախագահը խոսեց Միացյալ Նահանգների, Սաուդյան Արաբիայի, Եգիպտոսի եւ Իսրայելի առաջնորդների հետ: Հանդիպման արդյունքներով ընդունված համատեղ հայտարարությունում Ռուսաստանի, Իրանի եւ Թուրքիայի նախագահները վկայագրեցին երեք երկրների համագործակցությունը շարունակելու իրենց վճռականությունը՝ ի շահ Սիրիայում խաղաղության եւ կայունության հաստատման՝ ՄԱԿ-ի Անվտանգության խորհրդի թիվ 2254 բանաձեւին համապատասխան: Պետության ղեկավարները «հաստատեցին իրենց անվերապահ համախոհությունը Սիրիայի Արաբական Հանրապետության ինքնիշխանությանը, անկախությանը, միասնությանը եւ տարածքային ամբողջականությանը»: Այսինքն՝ Ռուսաստանի նախագահը բոլորի գիտակցությանը հասցրեց սոսկ այն, ինչի առնչությամբ 2017թ. նոյեմբերի 11-ին համաձայնություն էին ձեռք բերել ԱՄՆ նախագահի հետ վիետնամական Դենանգում կայացած՝ ԱԽՏՀ գագաթաժողովի ժամանակ: Այդ համաձայնագրում նախագահները վերահաստատել էին «իրենց համախոհությունը Սիրիայի ինքնիշխանությանը, անկախությանը, միասնությանը, տարածքային ամբողջականությանը եւ աշխարհիկ բնույթին՝ համաձայն ՄԱԿ-ի Անվտանգության խորհրդի 2254 բանաձեւի»: Ամենայն հավանականությամբ, նաեւ համաձայնության էին հասել տարածաշրջանում բազմաթիվ այլ խնդիրների շուրջ: Եվ այս մասին ծանուցելու գործը հանձնարարվել էր Պուտինին: Ահա եւ վերջ: